Landtagswahl in Baden-Württemberg 1996
D Landdagswahl z Bade-Wirttebärg 1996 isch am 24. Merz gsii. Doderby isch dr Landdag zum erschte Mol fir fimf Johr gwehlt wore. Wäge lychte Stimmegwinn bi dr CDU un starke Zuegwinn bi dr FDP/DVP isch druf e schwarz-geeli Koalition bildet wore. D SPD het starki Verlischt mieße verlyde. D Republikaner sin wider in Landdag yyzoge.

Uusgangslag 
No dr Landdagswahl 1992 het kai schwarz-geeli un au kai rot-grieni Koalition e Mee ghaa. D CDU isch drotz hoche Verluscht sterkschti Bartei blibe. D Republikaner hän zum erschte Mol dr Yyzug in Landdag gschafft un sin us em Stand drittsterkschti Chraft wore. No dr Wahl isch e Großi Koalition us CDU un SPD unter Fierig vum CDU-Minischterbresidänt Erwin Teufel bildet wore.

Wahlergebnis 
Ergebnis vu dr Landdagswahl vum 24. Merz 1996:

D CDU isch mit großem Abstand sterkschti Bartei blibe un isch mit eme Plus vu 1,7 Brozäntpinkt wider iber 40 Brozänt chuu. D SPD het, wie scho bi allne Landdagswahl syt 1972, wider verlore (minus 4,3 %). Di Griene hän dytli derzuegwunne (plus 2,6 %). Am maischte het d FDP/DVP gwunne (plus 3,7 %). D Republikaner, wu 1992 as drittsterkschti Bartei in Landdag yyzoige gsii sin, hän 1,8 Brozäntpinkt verlore, sin dodermit fimftsterkschti Chraft wore, hän aber dr Wideryyzug in Landdatg gschafft.

Regierigsbildig 
No dr Wahl isch e schwarz-geeli Koalition us CDU un FDP/DVP unter Fierig vum CDU-Minischterbresidänt Erwin Teufel bildet wore.

Lueg au 
 Lischt vu dr Mitglider vum Landdag vu Bade-Wirttebärg (12. Wahlperiod)
 Kabinett Teufel III

Fueßnote 

1996